Në Tiranë forcat politike nuk gjejnë kompromis për datën e zgjedhjeve
Moisiu: "Do të respektoj afatet kushtetuese për datën e zgjedhjeve, nëse partitë nuk propozojnë një datë me kompromis"
Presidenti i Shqipërisë, Alfred Moisiu nxiti të enjten partitë politike që të përfundojnë sa më parë reformën zgjedhore sipas rekomandimeve të OSBE dhe marrëveshjes ndërpartiake të fundgushtit. Zoti Moisiu i bëri këto komente në hapje të një tryeze me partitë politike në presidencë, ku u diskutua mbi reformën zgjedhore dhe satën e zgjedhjeve vendore. - tha presidenti Moisiu. Zoti Moisiu u kujtoi partive politike se në tryezën e mëparshme të dhjetorit 2005 ato u angazhuan për shpejtimin e reformës zgjedhore, por ende edhe sot, pas afro 1 viti, ky proces nuk ka dhënë fryte të majftueshme. Ndërsa lidhur me datën e zgjedhjeve vendore presidenti Moisiu tha se do të respektojë afatet kushtetuese, përveç rastit nëse forcat politike do të propozonin me kompromis një datë të pranuar nga të gjitha palët. Pjesëmarrësit në tryezën e presidentit ashprehën atje pikëpamje të ndryshme lidhur me dy temat e diskutuara dhe pas takimit mbajtën po ato qëndrime. - tha pas takimit nënkryetari Partisë Demokratike, Bamir Topi. Zoti Topi tha se tryeza e partive politike nuk prodhoi asgjë sa i takon datës së zgjedhjeve, ndërsa reforma zgjedhore mbetet e bllokuar nga opozita e cila po punon që të shtyjë sa më shumë në kohë procesin zgjedhor. - tha zoti Topi. Ndërsa kryetari i LSI, Ilir Meta, tha se përgjegjësia për plotësimin e standarteve zgjedhore i takon maxhorancës dhe se opozita nuk merr pjesë në zgjedhje, nëse nuk sigurohet më parë për to. - tha zoti Meta. Forcat kryesore politike janë shfaqur mosbesuese dhe akuzojnë vazhdimisht njëra - tjetrën lidhur me vonesat në reformën zgjedhore, duke humbur kështu javë të tëra të vlefshme për përgatitje serioze të procesit zgjedhor që po afron. //rd//